**AYAT TANYA**

**Sumber :** [**http://portalbahasamelayu.fateback.com/ayat\_tanya.htm**](http://portalbahasamelayu.fateback.com/ayat_tanya.htm)

Mengikut Tatabahasa Dewan Edisi Baharu, ayat tanya ialah ayat yang digunakan untuk tujuan menanyakan sesuatu hal. Dengan berdasarkan nada suara dan penggunaan perkataan tertentu, ayat tanya dapat digolongkan kepada dua jenis, iaitu

i)  Ayat tanya tanpa kata tanya.
ii) Ayat tanya dengan kata tanya.
(Nik Safiah Karim et. al: 2004:423)

**Ayat tanya** digunakan untuk menanya sesuatu perkara. Terdapat ayat tanya biasa, ayat tanya sonsang, ayat tanya dengan kata tanya dan ayat tanya tanpa kata tanya.

**Kata tanya**yang digunakan dalam ayat tanya adalah seperti; **apa, bila, mana, siapa, bagaimana, mengapa, kenapa**dan**berapa.**

|  |  |
| --- | --- |
| **Kata Tanya** | **Penggunaan** |
| **Apa** | Benda, binatang |
| **Bila** | Masa |
| **Mana** | Tempat |
| **Siapa** | Orang |
| **Bagaimana** | Cara |
| **Mengapa** | Sebab |
| **Kenapa** | Sebab |
| **Berapa** | Bilangan |

**Ayat Tanya Biasa**
Subjek di depan dan predikat di belakang.

|  |  |
| --- | --- |
| **Subjek** | **Predikat** |
| Orang itu | siapa? |

**Ayat Tanya Songsang**
Predikat dikedepankan, subjek dikebelakangkan.

|  |  |
| --- | --- |
| **Predikat** | **Subjek** |
| Siapakah | orang itu? |

**Ayat Tanya Dengan Kata Tanya**Mengikut Tatabahasa Dewan Edisi Baharu, ayat tanya dengan kata tanya ialah ayat tanya yang menggunakan kata tanya seperti; **apa, siapa, berapa, mengapa dan bagaimana.**
(Nik Safiah Karim et.al: 2004: 426)
1.   **Mengapakah** kamu berdua datang lambat ke sekolah pada hari ini?
2.   **Bilakah** ibu bapa kamu akan pulang dari Perak?

**Ayat Tanya Tanpa Kata Tanya**
Mengikut Tatabahasa Dewan Edisi Baharu, ayat tanya tanpa kata tanya ialah ayat yang lazimnya diucapkan dengan nada suara meninggi sebelum kesenyapan pada akhir ayat. Nada tanya ini dilambangkan dengan tanda soalan (?). (Nik Safiah Karim et.al: 2004:423)
1.   Encik Chandran pengarah syarikat itu?